১৯৪৮ সালের আরব-ইসরাইল যুদ্ধের ফলে উদ্বাস্তু হওয়া মানুষদের ত্রাণ ও মানবিক সহায়তা দিতে প্রতিষ্ঠা করা হয়েছিল ইউনাইটেড নেশনস রিলিফ অ্যান্ড ওয়ার্কস এজেন্সি, সংক্ষেপে যাকে বলা হয় ‘ইউএনআরডব্লিউএ’। জাতিসঙ্ঘের একটি অঙ্গ সংস্থা এটি। সংস্থাটি বর্তমানে ফিলিস্তিন সঙ্কটের কারণে উদ্বাস্তু হওয়া ৫০ লাখ মানুষের জন্য কাজ করে যাচ্ছে। গাজা উপত্যকা, ইসরাইলের দখলকৃত পশ্চিম তীর ছাড়াও জর্ডান, লেবানন ও সিরিয়া আশ্রয় নেয়া উদ্বাস্তু সহায়তায় কাজ করে সংস্থাটি।